CELEX: 62021TN0130
Language: lv
Date: 2021-03-02 00:00:00
Title: Lieta T-130/21: Prasība, kas celta 2021. gada 2. martā – CCPL u.c./Komisija

26.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 148/25
            
         
      Prasība, kas celta 2021. gada 2. martā – CCPL u.c./Komisija
      (Lieta T-130/21)
      (2021/C 148/35)
      Tiesvedības valoda – itāļu
      
         Lietas dalībnieki
      
      
         Prasītājas: CCPL – Consorzio Cooperative di Produzione e Lavoro SC (Reggio Emilia, Itālija), Coopbox group SpA (Bibbiano, Itālija), Coopbox Eastern s.r.o. (Nové Mesto nad Váhom, Slovākija) (pārstāvji: E. Cucchiara un E. Rocchi, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt prasītājām uzlikto naudas sodu; vai
               
            
                  —
               
               
                  pakārtoti – samazināt tā apmēru; un jebkurā gadījumā
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Šī prasība ir celta par Eiropas Komisijas 2020. gada 17. decembra Lēmumu C(2020) 8940 final (Lieta AT.39563 – Pārtikas produktu iepakojumi mazumtirdzniecībai) par Līguma par Eiropas Savienības darbību 101. panta pārkāpumu.
      Prasības pamatojumam prasītājas izvirza trīs pamatus.
      
                  1.
               
               
                  Pirmais pamats ir par Padomes Regulas (EK) Nr. 1/2003 (2002. gada 16. decembris) par to konkurences noteikumu īstenošanu, kas noteikti Līguma 81. un 82. pantā (OV 2003, L 1, 1. lpp.) 23. panta 2. punkta pārkāpumu.
                  
                              —
                           
                           
                              Šajā ziņā tiek apgalvots, ka vērtība, ko Komisija ņēmusi vērā, lai aprēķinātu Regulas (EK) Nr. 1/2003 23. panta 2. punktā paredzēto 10 % maksimālo robežu, ir acīmredzami kļūdaina, jo šī summa ietver CCPL grupas kopējo apgrozījumu, lai gan Komisija nav pierādījusi grupas mātesuzņēmuma atbildību (t.s. parental liability).
                           
                        
            
                  2.
               
               
                  Otrais pamats ir par samērīguma un vienlīdzīgas attieksmes principu pārkāpumu, nosakot soda apmēru.
                  
                              —
                           
                           
                              Šajā ziņā tiek apgalvots, ka prasītājām uzliktais naudas sods ir acīmredzami un nepamatoti nesamērīgs salīdzinājumā ar citām iesaistītajām personām uzlikto. Mehāniska 10 % maksimālās robežas piemērošana par katru no apgalvotajiem pārkāpumiem ir pretrunā samērīguma un vienlīdzīgas attieksmes principiem, kā arī soda individualizācijas un gradācijas principiem.
                           
                        
            
                  3.
               
               
                  Trešais pamats ir par to, ka Eiropas Komisija neesot izpildījusi LESD 296. pantā noteikto pienākumu norādīt pamatojumu, jo tā vienīgi daļēji ņēmusi vērā CCPL grupas sniegto informāciju par maksātspējas neesamību.
                  
                              —
                           
                           
                              Šajā ziņā tiek apgalvots, ka, lai gan apstrīdētajā lēmumā ir atzīta prasītāju ārkārtīgi smagā krīzes situācija, tas tomēr nav pietiekami ņemts vērā soda gradācijā.